Vaimlise elu keskuseks on kihelkonna suuremale osale Vastseliina alevik. Siin on kõrgem algkool, apteek, postkontor, telefonikeskjaam, vallamaja, haridusseltsi maja ja teiste seltside kooskäimis-koht (vallas seltse ja ühinguid 14). Vähemad koonduskohad on vallamajade ümber, nagu Missos, Oraval, Loosil, Pindis. 2 km alevikust põhja pool on kirik ühes  õpetajamajaga, kuna köstri- ning kabelivahi-maja kuulub alevikku.